Meteorologii din Sibiu avertizează că riscul de producere a avalanșelor rămâne însemnat, fiind de gradul trei din cinci, în munții Făgăraș, Ţarcu, Godeanu, Parâng, Şureanu și Rodnei, la altitudini de peste 1.800 de metri. Acest avertisment este inclus în Buletinul nivometeorologic transmis vineri de către Agerpres.
Potrivit sursei citate, sub altitudinea de 1.800 de metri, în masivele menţionate, este un risc de avalanşe de gradul întâi – redus.
Avertizarea de risc de avalanşe se menţine până luni seara, la ora 20,00.
Cel mai mare strat de zăpadă de la o staţie meteo este în continuare la Bâlea Lac, la peste 2.000 de metri altitudine în Munţii Făgăraş, de 137 cm.